Povećanja u željeničkom putničkom i teretnom prijevozu

U željezničkom putničkom prijevozu u Federaciji BiH u drugom tromjesečju 2019. godine (april – juni) prevezena su ukupno 131.274 putnika i ostvareno je 10.144.158 putničkih kilometara, što je u odnosu na isti period 2018. godine više za 25,4 posto prevezenih putnika, dok su ostvareni putnički kilometri veći za 34,6 posto, podaci su Federalnog zavoda za statistiku.
U željezničkom teretnom prijevozu u periodu april – juni 2019. godine prevezeno je 2.384.595 tona robe, a ostvareno je 238.734.360 tonskih kilometara, što je u odnosu na isti period 2018. godine više za 15,8 posto tona prevezene robe i više za 22,6 posto tonskih kilometara.

Od toga, u unutrašnjem teretnom prijevozu prevezeno je više za 17,5 posto tona robe, a ostvareni tonski kilometri veći su za 49,2 posto u odnosu na isti period 2018. godine.

U međunarodnom teretnom prijevozu prevezeno je više za 13,3 posto tona robe, a ostvareni tonski kilometri veći su za 16,5 posto u odnosu na isti period 2018. godine, saopštavaju iz Federalnog zavoda za statistiku.